UPDATE ora 14.09: Premierul francez Philippe suspendă pentru şase luni aplicarea majorării taxei la carburanţi

Premierul francez Édouard Philippe a anunţat suspendarea pentru şase luni a majorării taxei la carburanţi, au anunţat marţi surse guvernamentale, relatează France 24.

Manifestaţii violente au fost înregistrate în Franţa, în utlimele trei weekenduri, după ce Guvernul anunţase că va scumpi carburanţii.

Măsura va intra în vigoare de la 1 ianuarie 2019, a declarat Philippe.

”După această revoltă, trebuie să fi surd sau orb ca să nu vezi sau să auzi acest lucru”, a precizat acesta într-un comunicat.

”Francezii care poartă veste galbene vor scăderea taxelor şi locuri de muncă pentru a le putea plăti. Asta dorim şi noi. Dacă nu am reuşit să le explicăm asta, dacă majoritatea parlamentară nu a reuşit să îi convingă pe francezi, atunci trebuie să schimbăm ceva”, a explicat acesta.

Cel puţin 263 de persoane au fost rănite în cursul protestelor de la Paris, iar 412 indivizi acuzaţi de implicare în violenţe au fost reţinuţi, a transmis Ministerul de Interne.

De asemenea, cel puţin trei persoane au murit în urma protestelor, iar actele de violenţă şi vandalism au fost condamnate.

Protestele sunt cunoscute sub denumirea de Mişcarea "Vestelor galbene" din cauză că protestatarii poartă veste reflectorizante în timpul manifestaţiilor.

Proteste majore, în utlimele trei weekenduri

Proteste majore au fost înregistrate în Franţa, în utlimele trei weekenduri, după ce Guvernul anunţase că va scumpii carburanţii.

Potrivit publicaţiei Le Monde şi postului France Info, creşterea taxei pentru carburanţi va fi suspendată. Premierul Edouard Philippe este aşteptat să anunţe această decizie marţi, precum şi alte măsuri menite pentru a reduce tensiunile.

Philippe a încercat să ajungă la un compromis cu protestatarii, însă reprezentanţii Mişcarii "Vestelor Galbene" au anulat întâlnirea pe care ar fi trebui să o aibă marţi cu oficialul francez.

Mai mulţi membri ai mişcării au anunţat că au primit ameninţări cu moartea, pentru a nu intra în negocieri cu Guvernul francez.

Cel puţin 263 de persoane au fost rănite în cursul protestelor de la Paris, iar 412 indivizi acuzaţi de implicare în violenţe au fost reţinuţi, a transmis Ministerul de Interne.

De asemenea, cel puţin trei persoane au murit în urma protestele, iar actele de violenţă şi vandalism au fost condamnate.

Protestele sunt cunoscute sub denumirea de Mişcarea "Vestelor galbene" din cauză că protestatarii poartă veste reflectorizante în timpul manifestaţiilor.

Preşedintele francez Macron îşi acuză oponenţii politici că încearcă să influenţeze protestele pentru a bloca reformele.

Liderul francez a ţinut luni o întâlnire de urgenţă pe tema securităţii. Miniştrii au informat că toate opţiunile au fost luate în calcul.